Βενεδίκτη Ερριέττα του Παλατινάτου

Η Βενεδίκτη Ερριέττα (γερμ. Benedicta Henrietta, 14 Μαρτίου 1652 - 12 Αυγούστου 1730) του Οίκου του Βίττελσμπαχ ήταν πριγκίπισσα του Παλατινάτου-Ζίμμερν και με τον γάμο της έγινε δούκισσα του Μπράουνσβαϊγκ-Λύνεμπουργκ-Κάλενμπεργκ.

Βιογραφία
Η Βενεδίκτη Ερριέττα Φιλιππίνη ήταν το τρίτο παιδί και η τρίτη κόρη του Εδουάρδου του Παλατινάτου-Ζίμμερν και της Άννα Γκονζάγκα, κόρης του Καρόλου Α΄ της Μάντουα.

Γεννήθηκε στο Παρίσι. Ο πατέρας της που ήταν ακτήμων, ήταν γιος του Φρειδερίκου Ε΄ του Παλατινάτου, Βασιλιά της Βοημίας, και της Ελισάβετ Στιούαρτ, κόρης του Ιακώβου Α΄ της Αγγλίας και ΣΤ΄ της Σκωτίας. Η μητέρα της ήταν κόρη του Καρόλου Α΄ της Μάντουα και της Αικατερίνης της Λωρραίνης, κόρης του Καρόλου Α΄ του Μαγιέν.

Η Βενεδίκτη ανατράφηκε από τη Λουίζ ντε λα Φαγιέτ, μια μοναχή γνωστή ως αδελφή Λουίζ Ανζελίκ.Bougaud, 258

Γάμος
Παντρεύτηκε στην ηλικία των δεκαέξι έναν μακρινό της ξάδερφο, τον Ιωάννη Φρειδερίκο του Μπράουνσβαϊγκ, ο οποίος είχε την ίδια ηλικία με τον πατέρα της και ήταν άτεκνος. Παντρεύτηκαν στις 30 Νοεμβρίου 1668 και από το γάμο τους, που είχε οργανώσει ο Γάλλος διπλωμάτης Γκουρβίλ,Littell's living age, Volume 166 γεννήθηκαν τέσσερις κόρες.

Ο Ιωάννης Φρειδερίκος πέθανε το 1679 χωρίς άνδρες κληρονόμους και το Δουκάτο του Μπράουνσβαϊγκ κληρονόμησε ο νεότερος αδελφός του, Ερνέστος Αύγουστος του Μπράουνσβαϊγκ, ο σύζυγος της εκ πατρός θείας της Βενεδίκτης, Σοφίας του Αννοβέρου, και πατέρας του Γεώργιου Α΄ της Μεγάλης Βρετανίας. Μετά το θάνατο του συζύγου της, η Βενεδίκτη επέστρεψε στην πατρίδα της τη Γαλλία και έμενε εκεί με την αδελφή της, Άννα Ερριέττα, ενώ αλληλογραφούσε με τον Γκότφριντ Βίλχελμ Λάιμπνιτς.State papers and correspondence: illustrative of the social and political... By John Mitchell Kemble, p. 224

Η Βενεδίκτη Ερριέττα πέθανε στην ηλικία των 78 ετών, στο Ανιέρ, την κατοικία της αδελφής της κοντά στο Παρίσι στις 12 Αυγούστου 1730.http://hrhprincesspalace.blogspot.gr/2015/01/todays-princess-benedicta-henrietta-of.html

Οικογένεια
Άννα Σοφία (1670 - 1672).https://www.geni.com/people/Benedicta-Henrietta-von-Pfalz-Simmern-Herzogin-von-Braunschweig-Calenberg/6000000005607957168
 Καρλόττα Φηλικίτη (1671 - 1710), παντρεύτηκε το Ρινάλντο της Μόντενα και είχε τέκνα.
 Ερριέττα Μαρία (1672  - 1757).
 Βιλελμίνη Αμαλία ΄(1673 - 1742), παντρεύτηκε τον Ιωσήφ Α΄ της Αγίας Ρωμαϊκής Αυτοκρατορίας.

Πηγές
Bougaud, Emile. St. Chantal and the Foundation of the Visitation. Vol. 2. New York: Benziger Brothers, 1895. Google Books. Web.

Παραπομπές

Κατηγορία:Οίκος του Βίττελσμπαχ
Κατηγορία:Δούκισσες του Μπράουνσβαϊγκ-Λύνεμπουργκ